Поліпірымідзінавы тракт

Поліпірымідзінавы тракт — гэта вобласць прэ-матрычнай РНК (мРНК), якая спрыяе зборцы сплайсасомы, бялковага комплексу, які спецыялізуецца на ажыццяўленні РНК сплайсінгу у працэсе посттранскрыпцыйнай мадыфікацыі. Вобласць багатая пірымідынавымі нуклеатыдамі, асабліва урацылам, і звычайна мае даўжыню 15-20 пар асноў, размешчаных прыкладна за 5-40 пар асноў перад 3'-канцом інтрона, што выразаецца падчас сплайсінгу.Lodish H, Berk A, Matsudaira P, Kaiser CA, Krieger M, Scott MP, Zipursky SL, Darnell J. (2004). Molecular Cell Biology. WH Freeman: New York, NY. 5th ed.

Шэраг бялковых фактараў звязваецца з поліпірымідзінавым трактам або асацыюецца з ім, у тым ліку сплайсасомны кампанент U2AF і поліпірымідзінавы тракт-звязваючы бялок (PTB), які мае рэгуляторную ролю ў альтэрнатыўным сплайсінгу. Асноўная функцыя PTB заключаецца ў глушэнні экзонаў, у выніку чаго асобная вобласць экзона, звычайна прысутная ў складзе спелай мРНК, замест гэтага выразаецца, што прыводзіць да экспрэсіі другой ізаформы бялку, які кадуе мРНК. Паколькі PTB паўсюдна экспрэсіруецца ў многіх вышэйшых эўкарыёт, лічыцца, што ён падаўляе ўключэнне «слабых» экзонаў з дрэнна выяўленымі месцамі сплайсінгу.Wagner EJ, Garcia-Blanco MA. (2001). Polypyrimidine tract binding protein antagonizes exon definition. Mol Cell Biol 21(10):3281-3288. Звязвання PTB недастаткова для падаўлення «надзейных» экзонаў.Gooding C, Roberts GC, Smith CW. (1998). Role of an inhibitory pyrimidine element and polypyrimidine tract binding protein in repression of a regulated alpha-tropomyosin exon. RNA 4:85-100.

Падаўленне або адбор экзонаў мае вырашальнае значэнне для правільнай экспрэсіі тканкаспецыфічных ізаформ. Напрыклад, гладкая мускулатура і шкілетная мускулатура экспрэсуюць альтэрнатыўныя ізаформы, якія адрозніваюцца ўзаемавыключальным выбарам экзонаў у альфа-трапаміязіне.Gooding C, Roberts GC, Moreau G, Nadal-Ginard B, Smith CW. (1994). Smooth muscle-specific switching of alpha-tropomyosin mutually exclusive exon selection by specific inhibition of the strong default exon. EMBO J 13(16):3861-72.

 Крыніцы 

Катэгорыя:Экспрэсія генаў
Катэгорыя:Сплайсінг РНК